CELEX: 32013R0685
Language: fi
Date: 2013-07-15 00:00:00
Title: Neuvoston asetus (EU) N:o 685/2013, annettu 15 päivänä heinäkuuta 2013 , vuoden 2003 liittymisasiakirjan pöytäkirjassa nro 10 olevan 2 artiklan mukaisesta järjestelystä annetun asetuksen (EY) N:o 866/2004 muuttamisesta niiden tavaroiden osalta, jotka viedään Kyproksen tasavallan hallituksen tosiasialliseen hallintaan kuuluvilta alueilta ja tuodaan takaisin näille alueille Kyproksen tasavallan hallituksen tosiasialliseen hallintaan kuulumattomien alueiden kautta

19.7.2013   
            
            
               FI
            
            
               Euroopan unionin virallinen lehti
            
            
               L 196/1
            
         NEUVOSTON ASETUS (EU) N:o 685/2013,
   annettu 15 päivänä heinäkuuta 2013,
   vuoden 2003 liittymisasiakirjan pöytäkirjassa nro 10 olevan 2 artiklan mukaisesta järjestelystä annetun asetuksen (EY) N:o 866/2004 muuttamisesta niiden tavaroiden osalta, jotka viedään Kyproksen tasavallan hallituksen tosiasialliseen hallintaan kuuluvilta alueilta ja tuodaan takaisin näille alueille Kyproksen tasavallan hallituksen tosiasialliseen hallintaan kuulumattomien alueiden kautta
   EUROOPAN UNIONIN NEUVOSTO, joka
   ottaa huomioon vuoden 2003 liittymisasiakirjan Kyproksesta tehdyn pöytäkirjan nro 10 (1) ja erityisesti sen 2 artiklan,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Neuvoston asetuksessa (EY) N:o 866/2004 (2) vahvistetaan erityissäännöt Kyproksen tasavallan hallituksen tosiasialliseen hallintaan kuuluvien ja siihen kuulumattomien Kyproksen tasavallan alueiden välisen linjan ylittävien tavaroiden, palvelujen ja henkilöiden osalta.
            
         
               (2)
            
            
               Asetuksen (EY) N:o 866/2004 liitteessä I on luettelo hyväksytyistä ylityspaikoista Kyproksen tasavallan hallituksen tosiasialliseen hallintaan kuulumattomien ja siihen kuuluvien alueiden välillä. Vuosien mittaan ylitykset ovat lisääntyneet, sillä hyväksyttyjen ylityspaikkojen määrä on noussut.
            
         
               (3)
            
            
               Jotta voitaisiin helpottaa Kyproksen syrjäisillä alueilla asuvien kansalaisten elämää, on tarpeen säännellä niiden tavaroiden liikkuvuutta, jotka viedään Kyproksen tasavallan hallituksen tosiasialliseen hallintaan kuuluvilta alueilta ja tuodaan takaisin näille alueille asetuksen (EY) N:o 866/2004 liitteessä I tarkoitettujen ylityspaikkojen kautta sen jälkeen, kun ne on kuljetettu Kyproksen tasavallan hallituksen tosiasialliseen hallintaan kuulumattomien alueiden kautta.
            
         
               (4)
            
            
               Jotta voidaan varmistaa, että kuljetetut tavarat ovat yhteisön tullikoodeksista (uudistettu tullikoodeksi) 23 päivänä huhtikuuta 2008 annetun Euroopan parlamentin ja neuvoston asetuksen (EY) N:o 450/2008 (3) 4 artiklan 18 alakohdassa tarkoitettuja unionitavaroita, että Kyproksen tasavallan hallituksen tosiasialliseen hallintaan kuuluville alueille takaisin tuodut tavarat on viety näiltä alueilta ja että säilytetään korkeatasoinen ihmisten ja eläinten terveyden suojelu, sikäli kuin vastuu ylityspaikkojen tarkastuksista on Kyproksen tasavallan toimivaltaisilla viranomaisilla, on tarpeen säädellä tapaa, jolla nämä tarkastukset toteutetaan, sitä, mitä asiakirjoja on esitettävä ja aikaa, joka saa kulua siitä, kun tavarat siirretään Kyproksen tasavallan hallituksen tosiasialliseen hallintaan kuuluvilta alueilta siihen hetkeen, kun ne tuodaan takaisin näille alueille.
            
         
               (5)
            
            
               Tässä asetuksessa tarkoitetuille tavaroille olisi säädettävä tiukat ehdot, jotta voidaan varmistaa korkeatasoinen ihmisten ja eläinten terveyden suoja. Tämän vuoksi olisi elävien eläinten kuljettaminen erityisesti kiellettävä ja eläintuotteiden kuljettamiseen olisi sovellettava selkeitä sääntöjä, myös vaatimusta, jonka mukaan kuljettamiseen alueiden kautta olisi, tiettyä joustovaraa soveltaen, käytettävä ainoastaan kuljetusmatkaan tarvittava aika.
            
         
               (6)
            
            
               Asetus (EY) N:o 866/2004 olisi sen vuoksi muutettava tämän mukaisesti,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 866/2004 seuraavasti:
   
               1)
            
            
               Lisätään artikla seuraavasti:
               ”5 a artikla
               Niiden tavaroiden käsittely, jotka viedään Kyproksen tasavallan hallituksen tosiasialliseen hallintaan kuuluvilta alueilta ja tuodaan takaisin näille alueille Kyproksen tasavallan hallituksen tosiasialliseen hallintaan kuulumattomien alueiden kautta
               1.   Asetuksen (EY) N:o 450/2008 4 artiklan 18 alakohdassa tarkoitettuja unionitavaroita voidaan viedä Kyproksen tasavallan hallituksen tosiasialliseen hallintaan kuuluvilta alueilta ja tuoda takaisin näille alueille Kyproksen tasavallan hallituksen tosiasialliseen hallintaan kuulumattomien Kyproksen tasavallan alueiden kautta, sanotun kuitenkaan rajoittamatta 4, 4 a ja 6 artiklan soveltamista, edellyttäen, että seuraavat vaatimukset täyttyvät:
               
                           a)
                        
                        
                           henkilön, joka kuljettaa kyseisiä tavaroita, on esitettävä ylityspaikalla, josta tavarat viedään Kyproksen tasavallan hallituksen tosiasialliseen hallintaan kuuluvilta alueilta, Kyproksen tasavallan toimivaltaisille viranomaisille asianmukaiset asiakirjat, joilla voidaan vahvistaa, että tavarat ovat unionitavaroita. Näihin asiakirjoihin on sisällyttävä lasku, kuljetusasiakirja tai vastaava asiakirja. Jos tällaisia asiakirjoja ei voida esittää, koska tavarat on tuottanut niitä kuljettava henkilö, Kyproksen tasavallan toimivaltaisille viranomaisille on esitettävä ilmoitus siitä, että tavarat ovat unionitavaroita;
                        
                     
                           b)
                        
                        
                           lukuun ottamatta tapauksia, joissa tavarat on tarkoitettu henkilökohtaiseen käyttöön, niiden mukana seuraavissa asiakirjoissa on oltava ainakin lähettäjän koko nimi ja osoite, tai tavaran ilmoittajan koko nimi ja osoite, jos lähettäjä ja tavaranilmoittaja eivät ole samat, kollien määrä ja laji sekä niiden merkit ja numerot, tavaran kuvaus, tavaroiden bruttomassa kilogrammoina ja tarvittaessa konttien numerot;
                        
                     
                           c)
                        
                        
                           henkilön, joka kuljettaa kyseisiä tavaroita, on nimettävä ylityspaikka, jota on tarkoitus käyttää kuljetettaessa tavaroita takaisin Kyproksen tasavallan hallituksen tosiasialliseen hallintaan kuuluville alueille, ja ilmoitettava tästä nimeämisestä Kyproksen tasavallan toimivaltaisille viranomaisille ylityspaikalla, josta tavarat viedään Kyproksen tasavallan hallituksen tosiasialliseen hallintaan kuuluvilta alueilta;
                        
                     
                           d)
                        
                        
                           jos Kyproksen tasavallan toimivaltaiset viranomaiset katsovat sen tarpeelliseksi, lähetykset tai kuljetusvälineet on sinetöitävä ylityspaikalla, josta tavarat viedään Kyproksen tasavallan hallituksen tosiasialliseen hallintaan kuuluvilta alueilta;
                        
                     
                           e)
                        
                        
                           kun tavarat tuodaan takaisin Kyproksen tasavallan hallituksen tosiasialliseen hallintaan kuuluville alueille Kyproksen tasavallan hallituksen tosiasialliseen hallintaan kuulumattomien alueiden kautta, henkilön, joka kuljettaa kyseisiä tavaroita, on esitettävä Kyproksen tasavallan toimivaltaisille viranomaisille ylityspaikalla, josta tavarat tuodaan takaisin Kyproksen tasavallan hallituksen tosiasialliseen hallintaan kuuluville alueille, samat asiakirjat, joita käytettiin ylityspaikalla, josta tavarat on viety Kyproksen tasavallan hallituksen tosiasialliseen hallintaan kuuluvilta alueilta;
                        
                     
                           f)
                        
                        
                           tavarat on vietävä Kyproksen tasavallan hallituksen tosiasialliseen hallintaan kuuluvilta alueilta ja tuotava niihin takaisin liitteessä I luetelluilla ylityspaikoilla Kyproksen tasavallan toimivaltaisten viranomaisten määrittämän kohtuullisen ajan kuluessa ottaen huomioon kuljetuksen hyväksyttävä kokonaisaika, kun otetaan huomioon kuljetusmatkan kokonaispituus;
                        
                     
                           g)
                        
                        
                           Kyproksen tasavallan toimivaltaisten viranomaisten on tarkastettava asiakirjat ja tarvittaessa tavarat sekä niiden sinetit, se, vastaavatko Kyproksen tasavallan hallituksen tosiasialliseen hallintaan kuuluville alueille takaisin tuodut tavarat asiakirjoja, joita käytettiin ylityspaikoilla, joista tavarat vietiin Kyproksen tasavallan hallituksen tosiasialliseen hallintaan kuuluvilta alueilta, sekä se, onko f kohdan vaatimuksia noudatettu;
                        
                     
                           h)
                        
                        
                           jos a–g kohdassa säädettyjä vaatimuksia ei ole noudatettu, tavaroita ei voida tuoda takaisin Kyproksen tasavallan hallituksen tosiasialliseen hallintaan kuuluville alueille, ellei riskiarviointia ole tehty eikä tuohon arviointiin perustuvia tehokkaita, oikeasuhteisia ja oikein kohdennettuja toimenpiteitä ole otettu käyttöön. Kyproksen tasavallan tulliviranomaiset voivat julistaa kyseiset tavarat valtiolle menetetyiksi.
                        
                     2.   Edellä olevan 4 artiklan 9 kohdan mukaisesti on kiellettyä palauttaa eläviä eläimiä, joihin sovelletaan unionin eläinlääkintävaatimuksia.
               3.   Eläintuote-eriä, joihin sovelletaan unionin eläinlääkintävaatimuksia, voidaan viedä Kyproksen tasavallan hallituksen tosiasialliseen hallintaan kuuluvilta alueilta ja tuoda takaisin näille alueille Kyproksen tasavallan hallituksen tosiasialliseen hallintaan kuulumattomien alueiden kautta.
               Kyproksen tasavallan toimivaltaisten viranomaisten on varmistettava, että eläintuote-eriä ei palauteta Kyproksen tasavallan hallituksen tosiasialliseen hallintaan kuuluville alueille, jos kuljetuksen kokonaiskesto on huomattavasti kuljetuksen hyväksyttävää kokonaisaikaa pitempi, kun otetaan huomioon kuljetusmatkan kokonaispituus, paitsi jos toimivaltainen eläinlääkintäviranomainen on tehnyt eläinten terveyttä ja kansanterveyttä koskevan riskiarvioinnin ja ottanut käyttöön tuohon arviointiin perustuvia tehokkaita, oikeasuhteisia ja kohdennettuja toimia.
               Kyproksen tasavallan on säännöllisesti ja tarvittaessa ilmoitettava komissiolle, jos tätä kohtaa jätetään noudattamatta, sekä asian johdosta toteutetut toimenpiteet.
               4.   Edellä 1–3 kohdassa tarkoitettuihin tavaroihin ei sovelleta muita tullimuodollisuuksia.
               Kyproksen tasavallan toimivaltaiset tulliviranomaiset voivat kuitenkin tehdä sovellettavien säännösten mukaisesti tehokkaita riskianalyysejä ja suorittaa tullitarkastuksia kuljetettavia tavaroita koskevien asiakirjojen perusteella.
               Liitteessä I luetelluissa ylityspaikoissa on oltava tarvittavat laitteet ja henkilöstö sekä niiden on oltava kaikin tavoin valmiita panemaan täytäntöön 1, 2 ja 3 kohdan säännökset.”
            
         
               2)
            
            
               Korvataan 11 artiklan 2 kohta seuraavasti:
               ”2.   Komissio valvoo tämän asetuksen 4 ja 5 a artiklan soveltamista sekä Kyproksen tasavallan hallituksen tosiasialliseen hallintaan kuuluvien alueiden sekä sen tosiasialliseen hallintaan kuulumattomien alueiden välisen kaupan rakennetta, mukaan lukien kaupan määrä ja arvo sekä kaupan kohteena olevat tuotteet. Kyproksen tasavallan on tätä varten kerättävä tietoja ja toimitettava ne komissiolle kuukausittain.”
            
         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä heinäkuuta 2013.
      
         
            Neuvoston puolesta
         
         
            Puheenjohtaja
         
         V. JUKNA
      
   
   
      (1)  EUVL L 236, 23.9.2003, s. 955.
   
      (2)  EUVL L 161, 30.4.2004, s. 128.
   
      (3)  EUVL L 145, 4.6.2008, s. 1.